#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. szeptember 23-i ülésére

**valamint**

### Szombathely Megyei Jogú Város Közgyűlésének

### Fenntarthatósági és Klímastratégiai Szakmai Bizottságának

### 2025. szeptember 24-i ülésére

**Javaslat a nevelési-oktatási intézmények közötti 2024. évi szárazelemgyűjtési verseny díjazására és 2025. évi folytatására**

Szombathely Megyei Jogú Város Közgyűlésének városfejlesztési ügyeket ellátó bizottsága a környezeti nevelés fejlődésének elősegítése érdekében az elmúlt években folyamatosan életben tartotta az 1993-ban indított szárazelemgyűjtő versenyt, amelyben a város szinte valamennyi nevelési-oktatási intézménye részt vesz. A gyermekek, tanulók az intézményekben elhelyezett ládákba gyűjtik az elhasználódott elemeket, melyek rendszeres elszállításáról 2023. július 1. napját követően az intézményeknek saját maguknak kell gondoskodnia.

A 2024. évben a Szombathelyi Tankerületi Központ és a Vas Vármegyei Szakképzési Centrum szombathelyi intézményei, valamint a városban található óvodák hulladékbegyűjtési szerződés alapján, a MOHU MOL Hulladékgazdálkodási Zrt-vel megállapodott FoReGo Magyarország Kft.-vel (2092 Budakeszi, Fő utca 229.) végzik a kihelyezett gyűjtőedényekből a használt elem visszagyűjtését.

Mivel a verseny időtartama tárgyév január 1. és december 31. közötti időszak, ezért az eredmény kiértékelése az azt követő évben történik. A FoReGo Magyarország Kft. a 2024. évre vonatkozóan megküldte Önkormányzatunknak az intézményekből elszállított mennyiségi adatokat. A verseny kiértékelése ezen mennyiségek alapján történik.

A gyűjtésben részt vevő legeredményesebb intézmények (külön az óvodák, az általános iskolák és a középiskolák első három helyezettje) pénzjutalomban részesülnek, melynek összege évi maximum 540.000,- Ft (3\*180.000,- Ft). A 2024. évben meghirdetett versenyre az óvodák és középiskolák között csak 1-2. helyezettet, az általános iskolák kategóriában első három helyezettet hirdethetünk. A többi intézmény nem érte el a díjazáshoz szükséges minimálisan gyűjtendő 80 kg-os mennyiséget.

**2024. évben**

* az óvodák 497 kg
* az általános iskolák 1902 kg
* a középiskolák 485 kg

**Összesen:** **2884 kg** elemet gyűjtöttek.

A 2024. évi verseny helyezettjeire és a jutalom összegére - az előző évekhez hasonlóan az intézmény létszáma és a 2024. évben begyűjtött szárazelem egységre vetített mennyisége alapján elért helyezés figyelembevételével - az alábbiak szerint teszek javaslatot:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Óvodák: | | | | | | kg | kg/fő | összeg |
| 1. | | | | Napsugár Óvoda | | 160 | 2,22 | 70.000,- Ft |
| 2. | | | | Játéksziget Óvoda | | 210 | 1,74 | 60.000,- Ft |
|  | | | |  | |  | *Összesen:* | *130.000,- Ft* |
|  | | | |  | |  |  |  |
|  |  |  |  | |
| Általános iskolák: | | | | | | kg | kg/fő | összeg |
| 1. | | | | Neumann János  Általános Iskola | | 621 | 1,22 | 70.000,- Ft |
| 2. | | | | Zrínyi Ilona  Általános Iskola | | 723 | 1,09 | 60.000,- Ft |
| 3. | | | | Oladi Általános Iskola | | 352 | 0,68 | 50.000,- Ft |
|  | | | |  | |  | *Összesen:* | *180.000,- Ft* |

|  |  |  |  |  |
| --- | --- | --- | --- | --- |
| Középiskolák: | | kg | kg/fő | összeg |
| 1. | Vas Vármegyei Szakképzési Centrum Puskás Tivadar Szakképző Iskola és Kollégium | 150 | 0,53 | 70.000,- Ft |
| 2. | Vas Vármegyei Szakképzési Centrum Oladi Technikum | 185 | 0,45 | 60.000,- Ft |
|  |  |  | *Összesen:* | *130.000,- Ft* |

**Jutalom összege mindösszesen:** **440.000.- Ft.**

A 127/2024. (IX. 24.) VISB sz. határozat 2. pontja értelmében az első három helyezett díjazására csak abban az esetben kerül sor, amennyiben a begyűjtött mennyiség az intézménynél meghaladja a 80 kg mennyiséget. Ezen kikötésre figyelemmel voltam az eredmény megállapításánál.

Jelen előterjesztésnek pénzügyi kihatása 440.000,- Ft, amely összeg kifizetése az önkormányzat 2025. évi költségvetéséről szóló 4/2025. (II.28.) önkormányzati rendelet „Környezetvédelmi kiadások” előirányzata terhére történik.

Az intézmények közötti 2025. évi szárazelemgyűjtő verseny 540.000,- Ft-os díjazással történő folytatásához elvi hozzájárulás megadása szükséges.

Javaslom kikötni, hogy a pénzjutalom kizárólag a gyermekek, diákok aktivitását közvetlenül befolyásoló jutalmakra, az óvodai csoportban, tanteremben, intézményi udvaron megjelenő eszközökre és berendezésekre vagy a nevelési-oktatási intézmény környezetének szépítéséhez használható fel.

Kikötendő továbbá, hogy mindhárom intézménytípusnál a 2025. évben, az első három helyezett díjazására csak abban az esetben kerüljön sor, amennyiben a begyűjtött elem mennyisége meghaladja a 80 kg-ot.

Kérem a Tisztelt Bizottságokat, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2025. szeptember „ ”**

**/: Dr. László Győző :/**

I.

**HATÁROZATI JAVASLAT**

**….…./2025. (IX. 23.) VISB sz. határozat**

1. A Városstratégiai, Idegenforgalmi és Sport Bizottság az SZMSZ 54. § (1) bekezdés 35. pontja alapján javasolja a polgármesternek, hogy a 2024. évi szárazelemgyűjtő verseny díjazásaként az önkormányzat 2025. évi költségvetéséről szóló 4/2025. (II.28.) önkormányzati rendelet „Környezetvédelmi kiadások” előirányzata terhére az alábbi intézmények részesüljenek jutalomban (támogatásban):

|  |  |  |  |  |  |
| --- | --- | --- | --- | --- | --- |
| Óvodák: | | | | | összeg |
| 1. | | | Napsugár Óvoda | | 70.000,- Ft |
| 2. | | | Játéksziget Óvoda | | 60.000,- Ft |
|  |  |  |  |
| Általános iskolák: | | | | |  |
| 1. | | | Neumann János Általános Iskola | | 70.000,- Ft |
| 2. | | | Zrínyi Ilona Általános Iskola | | 60.000,- Ft |
| 3. | | | Oladi Általános Iskola | | 50.000,- Ft |

|  |  |  |  |  |  |  |
| --- | --- | --- | --- | --- | --- | --- |
| Középiskolák: | | | | | | összeg |
| 1. | | | Vas Vármegyei Szakképzési Centrum Puskás Tivadar Szakképző Iskola és Kollégium | | 70.000,- Ft | |
| 2. | | | Vas Vármegyei Szakképzési Centrum Oladi Technikum | | 60.000,- Ft | |
|  |  |  |  |

1. A Bizottság javasolja a polgármesternek, hogy a szárazelemgyűjtő verseny 2025. évi folytatásához az elvi hozzájárulást a korábbi években meghatározott feltételekkel adja meg úgy, hogy az első három helyezett díjazására csak abban az esetben kerülhet sor, amennyiben a begyűjtött éves mennyiség az intézménynél meghaladja a 80 kg mennyiséget. Továbbá, hogy a pénzjutalom kizárólag a gyermekek, diákok aktivitását közvetlenül befolyásoló jutalmakra, az óvodai csoportban, tanteremben, intézményi udvaron megjelenő eszközökre és berendezésekre vagy a nevelési-oktatási intézmény környezetének szépítéséhez legyen felhasználható.

**Felelős:** Dr. Nemény András polgármester

Dr. László Győző alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője)

**Határidő:** 2025. október 31.

**II.**

**HATÁROZATI JAVASLAT**

**…../2025. (IX.24.) FKSZB. sz. határozat**

A Fenntarthatósági és Klímastratégiai Szakmai Bizottság a „Javaslat a nevelési-oktatási intézmények közötti 2024.évi szárazelemgyűjtési verseny díjazására és 2025. évi folytatására” című előterjesztést megtárgyalta, és az abban foglaltakat tudomásul veszi.

**Felelős**: Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal